Bigg Boss 13: पिंजरे में कैद नहीं होना चाहते ये कॉमेडियन, इसलिए नहीं बनेंगे 'बिग बॉस 13' का हिस्सा  
बिग बॉस 13 का हिस्सा नहीं बनेंगे ये एक्टर 
पिंजरे में नहीं होना चाहते कैद
इंटरव्यू के दौरान बताई ये बात
कॉमेडियन और एक्टर सुनील ग्रोवर (Sunil Grover) ने हाल ही में बिग बॉस (Bigg Boss) पर अपनी एंट्री के सस्पेंस को खत्म कर दिया है. खबरों के मुताबिक टीवी के सबसे पॉपुलर रियलिटी शो 'बिग बॉस 13 (Bigg Boss 13)' के कंटेस्टेंट लिस्ट में सुनील ग्रोवर का भी नाम शामिल था. ऐसी खबरें आ रही थीं कि सुनील अब बिग बॉस के घर में सबको हंसाते हुए नजर आएंगे. हालांकि हाल ही में दिए एक इंटरव्यू में कॉमेडियन ने इन सारी खबरों को नकार दिया है. 'द खबरी' के मुताबिक सुनील किसी पिंजरे में कैद नहीं हो सकते और ना ही सिर्फ खाने को लेकर लड़ाई कर सकते हैं.

Sunil Grover told Zoom TV, “I wouldn't like to be a part of #BB13 I don't know, never say never but ya.I don't know. I can't be caged. I like to act &playing characters, I like to be a part of stories rather than fighting over food or petty things & winning the game.Oh,I can't.”

हाल ही में दिए इंटरव्यू में सुनील ग्रोवर (Sunil Grover) ने 'बिग बॉस' सीजन 13 का हिस्सा बनने के सवाल पर कहा, 'मैं 'बिग बॉस 13 (Bigg Boss 13)' का हिस्सा नहीं बनना चाहता और कभी नहीं बनना चाहता, पता नहीं क्यों पर मैं नहीं बनना चाहता. मैं पिंजरे में कैद नहीं हो सकता. मुझे किरदार निभाना पसंद है. गेम जीतने के लिए खाने और छोटी-छोटी चीजों की जगह मैं कहानियों का हिस्सा बनना पसंद करूंगा. इसलिए मैं यह नहीं कर सकता.' 
अपने इस इंटरव्यू में सुनील ग्रोवर (Sunil Grover) ने 'बिग बॉस (Bigg Boss 13)' के घर में एंट्री की अटकलों को सिरे से खारिज कर दिया है. बता दें एक्टर और कॉमेडियन सुनील ग्रोवर ने 'कपिल शर्मा शो' से गुत्थी के रूप में अपनी पहचान बनाई थी, हालांकि बाद में कपिल शर्मा से बहस के कारण उन्होंने ये शो छोड़ दिया. सुनील ने अक्षय कुमार के साथ फिल्म 'गब्बर (Gabbar)' में पुलिसवाले का किरदार निभाया था, इस फिल्म में उनकी एक्टिंग को काफी सराहा गया था, वहीं हाल ही में सुनील सलमान खान के साथ फिल्म 'भारत (Bharat)' में नजर आए थे.